“ตระกูลป.” นำทีมวิ่งคึก! รับ “โอเปกพลัส” คงกำลังผลิต หนุนราคา “น้ำมัน” พุ่ง
"ตระกูลป." นำทีมวิ่งคึก! รับ "โอเปกพลัส" คงกำลังผลิต หนุนราคา "น้ำมัน" พุ่ง
6 ม.ค. 2564

ผู้สื่อข่าวรายงานว่า ณ เวลา 10.02 น. ราคาหุ้นบริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 61.75 บาท บวก 2 บาท หรือ 3.35% สูงสุดที่ระดับ 62 บาท ต่ำสุดที่ระดับ 61.25 บาท มูลค่าการซื้อขาย 626.01 ล้านบาท
ด้าน บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 104 บาท บวก 4 บาท หรือ 4% สูงสุดที่ระดับ 105 บาท ต่ำสุดที่ระดับ 103 บาท ด้วยมูลค่าการซื้อขาย 555.65 ล้านบาท
ส่วน บริษัท ปตท. จำกัด (มหาชน) หรือ PTT อยู่ที่ระดับ 43 บาท บวก 1 บาท หรือ 2.38% สูงสุดที่ระดับ 43.25 บาท ต่ำสุดที่ระดับ 42.75 บาท ด้วยมูลค่าการซื้อขาย 490.84 ล้านบาท
ขณะที่ บริษัท ไออาร์พีซี จำกัด (มหาชน) หรือ IRPC อยู่ที่ระดับ 3.96 บาท บวก 0.12 บาท หรือ 3.12% สูงสุดที่ระดับ 3.98 บาท ต่ำสุดที่ระดับ 3.92 บาท ด้วยมูลค่าการซื้อขาย 341.61 ล้านบาท
ด้าน บริษัท เอสโซ่ (ประเทศไทย) จำกัด (มหาชน) หรือ ESSO อยู่ที่ระดับ 8.75 บาท บวก 0.60 บาท หรือ 7.36% สูงสุดที่ระดับ 9 บาท ต่ำสุดที่ระดับ 8.50 บาท ด้วยมูลค่าการซื้อขาย 180.36 ล้านบาท
ขณะที่ บริษัท ไทยออยล์ จำกัด (มหาชน) หรือ TOP อยู่ที่ระดับ 58.75 บาท บวก 2.50 บาท หรือ 4.44% สูงสุดที่ระดับ 59.25 บาท ต่ำสุดที่ระดับ 58.50 บาท ด้วยมูลค่าการซื้อขาย 176.44 ล้านบาท
โดย นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า ปัจจัยที่ส่งผลให้ราคาหุ้นในกลุ่มพลังงานปรับตัวเพิ่มขึ้น เนื่องจากที่ประชุมกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส มีมติคงกำลังการผลิตน้ำมันที่ระดับ 7.2 ล้านบาร์เรล/วันไปจนถึงสิ้นเดือนก.พ. ขณะที่ซาอุดีอาระเบียรับอาสาที่จะปรับลดกำลังการผลิตลงอีก 1 ล้านบาร์เรลต่อวัน ส่งผลให้ราคาน้ำมันปรับตัวขึ้น ซึ่งคาดว่าหุ้น PTTEP จะรีบาวด์ได้ดีในวันนี้